Държавен вестник, бр. 96, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  96
Стратегическата насока обхваща:
Партньори и бенефициенти. Българо-швей­
царската програма за сътрудничество ще 
включва партньори и бенефициенти, inter 
alia, от публичния и частния сектор, НПО и 
граждански организации. 
Партньорства. Партньорствата между 
българските и швейцарските партньори са 
елемент, който обогатява Българо-швейцар­
ската програма за сътрудничество. Насърчават 
се сътрудничеството и институционалните 
партньорства, особено в целеви области, в 
които Швейцария допринася с конкретен 
опит, ноу-хау и технологии.  
Видимост. Видимостта на Българо-швей­
царската програма за сътрудничество за бъл­
гарското и швейцарското общество е важен 
аспект, който ще бъде взет предвид при избора 
и изпълнението на подкрепящи мерки. И двете 
страни ще бъдат активни при предоставянето 
на информация за сътрудничеството. 
Гъвкавост. Две години след подписване на 
рамковото споразумение ще бъде направен 
преглед и оценка на тематичните и географски­
те приоритети. При необходимост и по взаимно 
съгласие може да се пренасочат финансови 
средства и да се определят нови приоритети, 
към които да се насочи неразпределената до 
този момент част от финансовата помощ. 
Трансгранично сътрудничество. Финан­
совата помощ може да бъде използвана за 
финансиране на трансгранични подкрепящи 
мерки. Трансграничните подкрепящи мерки 
са мерки, които се прилагат в повече от една 
държава. 
4. Подходи
Българо-швейцарската програма за съ­
трудничество се базира на следните подходи: 
Проекти. Проект представлява единичен 
проект или програма. Важна част от швей­
царската финансова помощ се предоставя 
под формата на финансиране за проекти и 
програми. Правилата и процедурите за тях 
са представени в приложение 3. 
– Подходът на единичен проект се прилага 
в целева област, в която се изпълняват едно­
кратни проекти. С оглед постигане на ефек­
тивност и ефикасност финансовата помощ за 
всеки проект при подхода на единични проекти 
ще бъде в размер обща минимална сума от 
1 млн. швейцарски франка. Могат да бъдат 
договорени по-високи минимални нива (виж 
раздел 6 от приложението). В изключителни 
случаи компетентните власти, посочени в 
член 9 от рамковото споразумение, могат да 
договорят по-нисък минимален финансов праг. 
– Програмата се състои от съставни про­
екти, обвързани от обща тема и цели. Про­
грамният подход ще се прилага в целеви 
области, които имат няколко от следните 
характеристики: голям финансов ангажимент; 
връзка между различни нива (национално, 
регионално, местно); разнообразни участни­
ци; принос за формулиране на политики; 
съществен принос за изграждане на капаци­
тет и прилагане на общ пакет от правила и 
процедури. Програмният подход предполага 
делегиране на отговорността за вземане на 
решения по съставните проекти. Програмни­
ят подход обхваща: първоначална оценка на 
целевата област; определяне на цели, насоки 
и бюджети; план за изпълнение на програ­
мата; концепция за мониторинг, стратегиче­
ско управление и оценка. За осигуряване на 
ефективност и ефикасност финансирането за 
всяка конкретна програма ще бъде минимум 
4 млн. швейцарски франка. 
Тематични фондове.  Тематичните фондове 
са насочени към конкретна тема или конкретна 
група бенефициенти. Тематичните фондове се 
създават, за да се постигне ефективно изпъл­
нение на дейностите. Като цяло финансовите 
обеми за всяка дейност са малки. В изключи­
телни случаи обаче финансовите обеми могат 
да се изравнят по размер с тези за единични 
проекти. Тематичният фонд се управлява от 
швейцарския междинен орган и дейностите 
се осъществяват от изпълнителна агенция. 
Правилата и процедурите за тематични фон­
дове са представени в приложение 4. 
Помощ за подготовка на проекти. Изгот­
вянето на проекти и подробното проектно 
планиране са от изключително значение за 
ефективността и ефикасността на изпълне­
нието на проектите. Помощ за подготовка 
може да бъде поискана от България или 
препоръчана от Швейцария и се финансира 
чрез Инструмента за предпроектната помощ 
за подготовка на проекти (виж приложение 5).
Фонд за техническа помощ. Фондът за тех­
ническа помощ се създава за финансиране на 
някои допълнителни разходи на България за 
ефективно и ефикасно изпълнение на финан­
совата помощ (виж приложение 5).
5. Географски фокус 
Важна част от финансовите ресурси по 
Българо-швейцарската програма за сътрудни­
чество ще бъдат насочени към зони с ниски 
икономически и социални показатели.  
6. Тематичен фокус, индикативен списък от 
подкрепящи мерки и индикативни финансови 
параметри 
В рамките на Българо-швейцарската про­
грама за сътрудничество ще се прилагат след­
ният тематичен фокус, индикативен списък от 
подкрепящи мерки и индикативни финансови 
параметри: